Schindler's List

Schindler's List (euskaraz Schindlerren Zerrenda) 1993ko Steven Spielberg estatubatuar zinema zuzendariak zuzendutako gerra drama filma bat da. 1982ko Thomas Keneallyren australiar idazlearen Schindler's Ark (Schindlerren Kutxa) liburuan oinarrituta dago. Liam Neeson, Ben Kingsley, Ralph Fiennes, Caroline Goodall, Jonathan Sagall eta Embeth Davidtz aktoreek antzeztu zuten.

Filmak Oskar Schindlerren istorioa kontatzen du, Bigarren Mundu Gerran holokaustotik 1000 judu poloniar inguru salbatu zituen Sudeteetako enpresaburu katolikoarena. Liam Neesonek jokatu zuen Schindlerren paperean, Ralph Fiennes Amon Göth SSko ofiziala izan zen, eta Ben Kingsley Itzhak Stern, Schindlerren idazkari judua.

Filma oso arrakastatsua izan zen bai ekonomikoki bai kritikoki. Izan ere, besteak beste, zazpi Oscar irabazi zituen: film onenarena, zuzendari onenarena, eszenatoki onenarena, musika onenarena, dekoratu onenarena, muntaketa onenarena eta argazkilaritza onenarena.

Bitxikeria gisa, filmaren azken eszenan entzuten den Jerusalem Urrezkoa israeldar abestiaren doinua Pello Joxepe euskal abesti herrikoiaren doinuan oinarritu dago.

 Argumentua 

Bigarren Mundu Gerra (1939-1945). Oskar Schindler (Liam Neeson) giza harremanetarako talentua duen alemaniar enpresaburu bizizalea da, horretaz baliatuz nazien begiko izateko egitasmo bat burutuko du. 1939an alemaniarrek Polonia inbaditu ostean Schindlerrek bere harremanei esker Krakoviako lantegi baten jabetza lortuko du. Lantegi horretan ehundaka judu langile gisa enplegatuko ditu. Bertako arduradun judua (Ben Kingsley) lantegiko itzalpeko zuzendaria izango da, Schindlerrek enpresaburuaren betebeharrekiko erabat ezjakituna baita. Baina naziek ez dakitena Shcindlerrek juduak kontzentrazio-esparruetatik eta heriotz ziur batetik salbatzeko bere lantegiaz baliatzen ari dela da.

 Aktoreak 

 Nagusiak 
 Liam Neeson: Oskar Schindler
 Ben Kingsley: Itzhak Stern
 Ralph Fiennes: Amon Göth
 Embeth Davidtz: Helen Hirsch
 Caroline Goodall: Emilie Schindler
 Jonathan Sagall: Poldek Pfefferberg

 Bigarren mailakoak 
 Ezra Dagan: Lewartow errabinoa
 Malgoscha Gebel: Wiktoria Klonowska
 Shmuel Levy: Wilek Chilowicz
 Mark Ivanir: Marcel Goldberg
 Béatrice Macola: Ingrid
 Andrzej Seweryn: Julian Scherner
 Friedrich von Thun: Rolf Czurda
 Krzysztof Luft: Herman Toffel
 Harry Nehring: Leo John
 Norbert Weisser: Albert Hujar
 Adi Nitzan: Mila Pfefferberg, Poldek Pfefferbergen emaztea.
 Michael Schneider: Juda Dresner
 Miri Fabian. Chaja Dresner
 Anna Mucha: Danka Dresner
 Ben Darby: gizon grixa
 Albert Misak: Mordecai Wulkan.
 Hans-Michael Rehberg: Rudolf Höss
 Daniel Del Ponte: Josef Mengele doktorea

 Kanpo estekak 
 Schindler's List filmaren IMDBko fitxa irakurgai 
 Filmaren webgunea 

Kategoria:Steven Spielbergek zuzendutako filmak
Kategoria:Liam Neesonek antzeztutako filmak
Kategoria:Ameriketako Estatu Batuetako filmak
Kategoria:Film onenaren Oscar sariaren irabazleak
Kategoria:Zuzendari onenaren Oscar Saria irabazi duten filmak
Kategoria:Egokitutako gidoi onenaren Oscar Saria irabazi duten filmak
Kategoria:Argazkigintza onenaren Oscar sariaren irabazleak
Kategoria:Jatorrizko soinu banda onenaren Oscar Saria irabazi duten filmak
Kategoria:Zuzendaritza artistiko onenaren Oscar sariaren irabazleak
Kategoria:Muntatze onenaren Oscar Saria irabazi duten filmak
Kategoria:Holokaustoari buruzko filmak
Kategoria:Nazismoari buruzko filmak
Kategoria:Polonian girotutako filmak
Kategoria:Kontzentrazio-esparruetan girotutako filmak
Kategoria:Drama filmak
Kategoria:John Williamsen soinu bandadun filmak
Kategoria:Liburuetan oinarritutako filmak
Kategoria:Zuri-beltzeko filmak
Kategoria:1993ko filmak
Kategoria:Film dramatiko onenaren Urrezko Globo saridunak
Kategoria:Zuzendari Onenaren BAFTA saria duten filmak